Potvrdjena autentičnost snimka ubistva ratnih reportera
Američka vojska nije potvrdila identitet dvojice muškaraca poginulih pre 3 godine u Iraku za koje se tvrdi da su članovi ekipe Rojtersa
Uvek aktuelan problem zaštite civila i novinara u ratu, ponovo se našao u centru pažnje kada je pre nekoliko dana na vebsajtu WikiLeaks.org objavljen tajni vojni snimak napada američke vojske u Bagdadu 2007. Organizacija koja stoji iza tog vebsajta tvrdi da se na snimku, dobijenom od neimenovanog vojnog lica, jasno vidi da su u napadu poginuli fotograf i vozač novinske agencije Rojters. Dva helikoptera tipa “apač” kruže nad grupom muškaraca na ulici u Bagdadu, jula 2007. godine. Oni su tu kao pojačanje američkim pešadijskim trupama. Vojnik sa mitraljezom traži dozvolu da otvori vatru. Američki vojnici kažu da muškarci nose oružje i nakon toga dobijaju dozvolu da pucaju na grupu koja se kreće ulicom. U incidentu je poginulo 12 ljudi. "Vikiliks", grupa koja je postavila snimak na internet, identifikovala je dvojicu muškaraca – fotografa agencije Rojters i njegovog vozača. Američka vojska je potvrdila autentičnost snimka, ali ne i identitet dvojice muškaraca. Portparol Bele kuće, Robert Gibs neodredjeno je prokomentarisao snimak rekavši - Snimak je ponovo otvorio raspravu o ratnim pravilima i zaštiti civilnog stanovništva. U prethodnom izveštaju američke armije navodi se da su vojnici delovali u skladu sa pravilima, s obzirom da su ocenili da grupa muškaraca predstavlja pretnju, dodajući da je u blizini mesta napada pronadjena odredjena količina mitraljeza i granata. Neki zvaničnici medjutim smatraju da su vojnici od fotoaparata pomislili da je oružje. Ovaj incident se dogodio u jeku američke ofanzive, podseća Majkl O’Henlon, vojni analitičar Instituta “Brukings” u Vašingtonu i kaže - Ovaj incident je slika nasilja koje su civili trpeli tokom rata, saopštio je sindikat iračkih novinara. upozorava član sindikata, Majad Al-Lami. Glavni urednik agencije Rojters nazvao je ovaj incident “simboličnim” primerom kakvoj su opasnosti izloženi ratni novinari i rekao da je agencija od američke vojske zatražila detaljnu istragu.